— Кожнае заданне патрабавала абсалютна рознага падыходу — філасофскага, сацыяльнага, псіхалагічнага і г.д., — гаворыць старшыня журы алімпіяды па грамадазнаўстве, дацэнт кафедры гісторыі Беларусі БДПУ імя Максіма Танка, кандыдат гістарычных навук Зарына Ібрагімаўна Канапацкая. — У цэлым вучні добра справіліся з усімі заданнямі. Ва ўсіх навучэнцаў быў высокі бал па тэставых заданнях з выбарам правільнага адказу. Крыху складаней было менавіта з тэарэтычнымі заданнямі, бо аналіз даваўся не ўсім: калі-нікалі гэта былі мнагаслоўныя разважанні, якія не мелі пад сабой базы. Найбольш цяжка давалася навучэнцам філасофія і яе паняцці. У асноўным вучні добра справіліся з заданнямі па псіхалогіі, сацыялогіі і культуры.